OpenLLM-France/wikimedia huggingface dataset:
# Ghulam Kadir Rohilla ibn Dabita

Ghulam Kadir Rohilla ibn Dabita ibn Amir al-Umara Nadjib al-Dawla (mort 1789), fill de Dabita Khan Nadjib al-Dawla, el cap rohilla fundador de Najibabad, fou kan dels rohilla.
El seu pare el va deixar a la cort mogol encara molt jove, com a representant seu segurament en qualitat d'ostatge. El 1776 es va escapar de Delhi després de la derrota imperial davant les forces de Dabita Khan i es va reunir al pare al fortí de Ghawrhgarh proper a Thaba Bhawan. El 1777 Dabita fou derrotat pels marathes i el fill fou fet presoner i portat a Delhi i tancat al Fort Roig i fou obligat a sortir davant de la cort vestit de dona, com humiliació per ell i pel seu pare. Com que alguna de les dames de l'harem s'hi va fixar, fou castrat.
El 1783 va morir Dabita Khan i va heretar els béns de la família però no va pagar els drets successoris a l'emperador. El 1787 Sindhia, cap dels marathes, va fer un pacte amb Ghulam contra els sikhs; Ghulam no el va respectar i va perseguir als perceptors d'impostos marathes i es va apoderar de territori imperial amb l'ajut de l'eunuc Hafiz Manzur Ali Khan que exercia influència sobre l'emperador al que aconsellava rebutjar la tutela maratha. L'agost de 1787 Ghulam va derrotar els marathes a Shahdara prop de Delhi i va aspirar al càrrec de mir bakhshi i l'administració imperial; al mes següent, havent sortir els marathes de Delhi, va entrar a la ciutat i va obligar a Shah Alam II (1759-1806) a nomenar-lo mir bakhshi i amir al-umara com ja havien exercit el seu pare i el seu avi.
Llavors va començar un saqueig sistemàtic del Doab i es va apoderar fins i tot de les taxes de les terres imperials reservades a l'emperador. Va passar temps buscant el suposat tresor imperial amagat que no va trobar. El juliol de 1788 va retornar a Delhi i amb l'ajut de l'eunuc Hafiz Manzur, superintendent de la casa reial, va obtenir audiència de l'emperador que d'altra banda no li podia refusar. El dia 30 de juliol Ghulam Kadir va fer presoner a Shah Alam II i l'1 d'agost el va fer cegar. Els fills i les dones de l'harem foren deixats morir de fam; els prínceps foren fuetejats i les princeses violades. Durant dies Ghulam va venjar la seva castració amb diverses tortures que segurament pretenien saber on era el tresor.
El febrer de 1789 els marathes van retornar i Ghulam va ser fet presoner pel cap maratha Mahadji Sinhdia i després d'uns dies presoners fou executat.

## Bibliografia

* W. Francklin, The history of the reign of Shah Aulum, Londres 1798.
# Kassen Hassouna

Kassen Hassouna (Tunísia, 26 de novembre de 1926) fou un futbolista tunisià de la dècada de 1950.
Pel que fa a clubs, destacà a Racing Club de Lens i Le Havre Athletic Club Football Association.

## Referències

* ↑ «Kassen Hassouna». lequipe.fr. [Consulta: 9 abril 2017].
* ↑ «Hassouna Kassen». retrohac.fr. Arxivat de l'original el 2017-04-01. [Consulta: 9 abril 2017].
# Teixidor groc

El teixidor groc (Anthoscopus parvulus) és una espècie d'ocell de la família dels remízids (Remizidae).

## Hàbitat i distribució

Habita els boscos del sud de Mauritània, Senegal, Gàmbia, sud de Mali, nord de Costa d'Ivori, Burkina Faso, Ghana, Togo, Benín, nord de Nigèria, Camerun i República Centreafricana.

## Referències

* ↑ «Teixidor groc». Cercaterm. TERMCAT, Centre de Terminologia. Rev. 20/03/2021 (català)
# Schmidt (cràter marcià)

Schmidt és un cràter d'impacte situat en el quadrangle Mare Australe de Mart, localitzat en les coordenades 72.3° Sud de latitud i 78.1° Oest de longitud. Té 212.5 km de diàmetre i deu el seu nom a l'astrònom alemany J. F. Julius Schmidt i al científic rus Otto Schmidt. La denominació va ser aprovada en 1973 per la Unió Astronòmica Internacional (UAI).
La densitat de cràters d'impacte sol determinar l'edat de diferents zones de la superfície de Mart i d'altres cossos del sistema solar. Com més antiga és una superfície, major nombre de cràters presenta. La morfologia dels cràters també pot revelar la presència de gel en el terreny.

## Vegeu també

* Clima de Mart
* Cràter d'impacte

## Referències

* ↑ "Schmidt (cràter marcià)". Gazetteer of Planetary Nomenclature. USGS Astrogeology Research Program. (anglès)
* ↑ http://www.lpi.usra.edu/publications/slidesets/stones/

## Bibliografia

* Lorenz, R. 2014. The Dune Whisperers. The Planetary Report: 34, 1, 8-14
* Lorenz, R., J. Zimbelman. 2014. Dune Worlds: How Windblown Sand Shapes Planetary Landscapes. Springer Praxi Books / Geophysical Sciences.
# Ghudjduwan

Ghudjduwan fou una vila al nord-est de l'oasi de Bukharà a la vora del Kharkan Rud (modern Pirmast) afluent del Zarafshan. És famosa per la derrota que hi va patir Baber el 1512, a mans dels uzbeks. Correspon a la moderna Gizduven.

## Bibliografia

* Habib Borjian, "ḠOJDOVĀN" a Encyclopaedia Iranica
# La Daina

La Daina és un paratge del terme municipal de Monistrol de Calders, al Moianès.
Està situat a llevant del poble de Monistrol de Calders, a ponent de la masia de Rubió, a la dreta de la riera de Sant Joan, al nord-est i a prop -quasi al damunt- del Molí d'en Sala. El Codro Llampat és a l'extrem nord-oest de la Daina. Més al seu nord-est hi ha el Bac del Coix.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Union (Mississipi)

Union és una població dels Estats Units a l'estat de Mississipi. Segons el cens del 2000 tenia 2.021 habitants.

## Demografia

Segons el cens del 2000, Union tenia 2.021 habitants, 780 habitatges, i 509 famílies. La densitat de població era de 227,5 habitants per km².
Dels 780 habitatges en un 31,8% hi vivien nens de menys de 18 anys, en un 43,1% hi vivien parelles casades, en un 18,8% dones solteres, i en un 34,7% no eren unitats familiars. En el 32,3% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,2% tenia menys de 18 anys, un 8,6% entre 18 i 24, un 23,1% entre 25 i 44, un 19,7% de 45 a 60 i un 21,5% 65 anys o més.
L'edat mediana era de 38 anys. Per cada 100 dones de 18 o més anys hi havia 74 homes.
La renda mediana per habitatge era de 21.696 $ i la renda mediana per família de 28.542 $. Els homes tenien una renda mediana de 26.667 $ mentre que les dones 17.328 $. La renda per capita de la població era de 12.176 $. Entorn del 28,4% de les famílies i el 35,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Union». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Union». American Fact Finder. Oficina del Cens dels Estats Units, 12-01-2010.
# Triunfo

* Per a altres significats, vegeu «Triunfo (revista)».
Triunfo és un municipi brasiler de Rio Grande do Sul. És a una altura de 31 metres sobre el nivell del mar. La seva població estimada per a l'any 2004 era de 24.343 habitants. Ocupa una superfície de 824,96 km².

## Referències

* ↑ «Triunfo - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Triunfo - História & Fotos» (en portuguès brasiler). Cidades. IBGE. [Consulta: 3 desembre 2023].

## Vegeu també

* Teatro União
# Roccella Valdemone

Roccella Valdemone (sicilià Rascidda Vaddemuni) és un municipi italià, dins de la ciutat metropolitana de Messina. L'any 2009 tenia 730 habitants. Limita amb els municipis de Castiglione di Sicilia (CT), Malvagna, Mojo Alcantara, Montalbano Elicona, Randazzo (CT) i Santa Domenica Vittoria.

## Administració

Llista d'alcaldes :
| Període | Identitat | Partit |
| 2007- | Giuseppe Spartà | Llista cívica |
# John Watson Milton

John Watson Milton (Saint Paul, 19 d'agost de 1935) és un polític, escriptor i empresari estatunidenc. És autor de poesia, ficció i articles de premsa i discursos polítics.
Nascut a Saint Paul (Minnesota), Milton va començar els seus estudis a l'acadèmia Saint Paul i, l'any 1957, va rebre la seva graduació en lletres magna cum laude a l'Escola Woodrow Wilson de la Universitat de Princeton i va ser assessor d'administració i planificació de salut. Va viure al llac White Bear, Minnesota i va treballar a la Junta de Comissaris del Comtat de Ramsey (Minnesota). De 1973 a 1977, Milton va ser senador demòcrata per l'estat de Minnesota.
Va viure i treballar a Amèrica Llatina durant uns anys i després va fer molts viatges a Espanya. Milton va aprendre a tocar música per a guitarra d'Enric Granados i altres compositors catalans, i també a preparar cuina catalana, especialment receptes d'arròs. Per a investigar la vida de Granados, al llarg de sis anys, va aprendre català i castellà. Fruit d'aquests estudis, el 2007 va publicar una biografia novel·lada sobre Granados anomenada El rossinyol abatut: Enric Granados (1867-1916), una vida apasionada.
El 2012, Milton va escriure un llibre sobre el Senador per Minnesota Nick Coleman.

## Referències

* ↑ Minnesota Legislators Past and Present-John Watson Milton
* ↑ Pagès i Santacana, Mònica. «Ressenya de "El rossinyol abatut: Enric Granados (1867-1916)"». Pagès editors, 2005. [Consulta: 31 desembre 2015].
* ↑ Biography: "For the Good of the Order," by John Watson Milton
# Maroodi Jeex

Maroodi Jeex és una regió de Somalilàndia creada el 1992 per divisió de la regió de Woqooyi Galbeed. L'altra part formà la regió de Saaxil. La capital és Hargeisa. Anteriorment es compongué dels següents dictrictes de Hargeisa, Gabiley, Sabawanaag, Cadaadley, Allaybaday, Faraweyne, Salaxley i Bali Gubadle. El 2008 els districtes d'Allaybaday, Faraweyne i Gabiley van formar la regió de Gabiley. El mateix 2008 els districtes de Salaxley i Bali Gubadle es van separar i van constituir la regió d'Hawd.
# Satchelliella bucegiana

Satchelliella bucegiana és una espècie d'insecte dípter pertanyent a la família dels psicòdids. Es troba a Europa: Romania.

## Referències

* ↑ Catalogue of Life (anglès)
* ↑ Global Species Arxivat 2016-03-04 a Wayback Machine. (anglès)
# Gran Premi del Somme

El Gran Premi del Somme (en francès Grand prix de la Somme) és una cursa ciclista francesa que es disputa des de 1986 per les carreteres del Somme, a la Picardia. Inicialment anomenada Tour del Somme, la cursa fou reservada a amateurs fins al 1998. Aquest canvi anà lligat al pas de cursa d'un sol dia a cursa per etapes. Després d'una edició, el 2002 com una cursa d'un sol dia, tornà a disputar-se per etapes fins al 2006.
Des del 2005 forma part de l'UCI Europe Tour amb una cateogoria 2.2, per passar a 1.1. el 2007 en convertir-se en cursa d'un sol dia. El 2008 va prendre el nom actual.

## Palmarès

| Any | Vencedor | Segon | Tercer |
| Tour del Somme ||||
| 1986 | Peter Gylling | | |
| 1987 | Olaf Lurvik | | |
| 1988 | Gérard Aviegne | | |
| 1989 | Jean-François Laffille | | |
| 1990 | Pascal Chanteur | | |
| 1991 | Hervé Boussard | | |
| 1992 | Philippe Gaumont | | |
| 1993 | Frédéric Pontier | | |
| 1994 | Jérôme Delbove | | |
| 1995 | Denis Dugouchet | | |
| 1996 | Jan Valach | | |
| 1997 | Martial Locatelli | | |
| 1998 | Jean-Michel Thilloy | | |
| 1999 | Bert Roesems | Christian Poos | Linas Balciunas |
| 2000 | Michael Rich | Noan Lelarge | Michel van Haecke |
| 2001 | Laurent Estadieu | Staf Scheirlinckx | Jürgen Guns |
| 2002 | Sergey Krushevskiy | Pierre Bourquenoud | Ludovic Auger |
| 2003 | Frédéric Gabriel | Thomas Voeckler | Christophe Rinero |
| 2004 | Sergey Krushevskiy | Andrei Ptchelkin | Frédéric Mille |
| 2005 | Erki Pütsep | David Le Lay | Mark Scanlon |
| 2006 | Romain Feillu | Dmitry Kozontchuk | Gabriel Rasch |
| 2007 | Christophe Riblon | Yoann Offredo | Martin Elmiger |
| Gran Premi del Somme ||||
| 2008 | William Bonnet | Janek Tombak | Sébastien Turgot |
| 2009 | Iauhèn Hutaròvitx | Anthony Ravard | Nadir Haddou |
| 2010 | Martin Elmiger | Michael Stevenson | Anthony Ravard |
| 2011 | Anthony Roux | Lloyd Mondory | Fabian Wegmann |
| 2012 | Evaldas Šiškevicius | Clément Koretzky | Mickaël Delage |
| 2013 | Preben Van Hecke | Jean-Luc Delpech | Nick van der Lijke |
| 2014 | Iauhèn Hutaròvitx | Tom Van Asbroeck | Yannick Martinez |
| 2015 | Quentin Jauregui | Anthony Delaplace | Alo Jakin |
| 2016 | Daniel McLay | Nacer Bouhanni | Yannis Yssaad |
| 2017 | Adrien Petit | Rudy Barbier | Lorrenzo Manzin |
| 2018 | no disputat | no disputat | no disputat |
| 2019 | Lorrenzo Manzin | Romain Feillu | Pierre Barbier |
| 2020 | no disputat | no disputat | no disputat |
| 2021 | Tom Mazzone | Jason Tesson | Gil D'heygere |
| 2022 | Rait Ärm | Alfie George | Aivaras Mikutis |
| 2023 | Bastien Pichon | Michiel Lambrecht | Axel Huens |
| 2024 | Corentin Devroute | Kévin Le Cunff | Nicolas Silliau |

## Enllaços externs

* Web oficial
* Palmarès a sitiodeciclismo.net
* Palmarès a memoire-du-cyclisme.eu
# La Damnation de Faust (pel·lícula)

La Damnation de Faust és una pel·lícula muda francesa de Georges Méliès, estrenada el 1898, produïda per Star Film Company. Georges Méliès va adaptar el mite de Faust en tres altres pel·lícules : Faust et Marguerite (1897), Faust aux enfers (1903), i Damnation du docteur Faust (1904).

## Referències

* ↑ La Damnation de Faust a silentera.com
# Roger Wolcott (Connecticut)

Roger Wolcott (Windsor, 4 de gener de 1679 - Windsor, 17 de maig de 1767) va ser un teixidor nord-americà, estadista i polític de Windsor, Connecticut. Va ser governador colonial de Connecticut de 1751 a 1754.

## Biografia

Wolcott va néixer a Windsor, Connecticut i era fill de Simon Wolcott i Martha Pitkin Wolcott. La seva educació formal va quedar severament limitada per la naturalesa del poble fronterer, per la qual cosa als dotze anys va ser aprenent de teixidor i als vint-i-un anys va ingressar en aquest negoci pel seu compte. Es va casar amb Sarah Drake el 3 de desembre de 1702 i van tenir quinze fills abans de morir el 1748. El seu fill, Oliver Wolcott, va ser un dels signants de la Declaració d'Independència i va arribar a ser governador de Connecticut.

## Referències

* ↑ Everest, Charles William. The Poets of Connecticut: With Biographical Sketches.... Case, Tiffany and Burnham, 1843, p. 13–22 [Consulta: 8 desembre 2017].
* ↑ Miller, Perry; Johnson, Thomas H. The Puritans: A Sourcebook of Their Writings. Courier Corporation, 2014, p. 656–657. ISBN 978-0-486-16105-1 [Consulta: 8 desembre 2017].
* ↑ «Roger Wolcott Papers». [Consulta: 8 desembre 2017].
* ↑ Lettieri, Ronald. «Wolcott, Rogerlocked (04 January 1679–17 May 1767)». American National Biography Online. Oxford University Press. [Consulta: 8 desembre 2017].
# Jolimetz

Jolimetz és un municipi francès, situat a la regió dels Alts de França, al departament del Nord. L'any 2006 tenia 919 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 669 | 790 | 766 | 876 | 964 | 1.005 | 998 | 1.034 | 1.028 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 979 | 962 | 917 | - | 932 | 957 | 922 | 908 | 901 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 908 | 921 | 875 | 776 | 756 | 707 | 631 | 633 | 631 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 628 | 622 | 564 | 688 | 848 | 915 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Marcelle Ghaye-Cossiaux | PS |
| 2008- | Pierre Evrard | |
# Satchelliella borealis

Satchelliella borealis és una espècie d'insecte dípter pertanyent a la família dels psicòdids que es troba al nord d'Europa a Suècia i Finlàndia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)
# Kelketi

Kelketi (en rus: Келькеты) és un poble (un possiólok) de Calmúquia, a Rússia, segons el cens del 2012 tenia 57 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Turbant

El turbant (del persa دلبنت dulband, en turc tülbent) és un tocat d'origen asiàtic i consta d'una llarga chalina enrotllada al voltant del cap o sobre un barret. Els turbants poden ser de moltes formes, grandàries i colors, encara que la seva longitud rares vegades excedeix els 5 metres.
Els primitius perses usaven un bonet cònic envoltat de tiretes de tela, que han estat considerats com un dels precedents del turbant modern. El turbant no s'ha tornat d'ús comú entre els turcs, però sí ho va ser entre els sultans otomans.

## Índia

Els rajputas de l'estat hindú de Rajasthan porten turbants diferents, en hindi se'ls anomena pagṛī (पगड़ी) o sāfā (साफ़ा). Existeixen moltes variants i significats d'aquesta peça al Rajasthan, quant a grandària, i poden assenyalar la posició social d'una persona. En diferents parts de l'Índia, estan clarament diferenciats els estils de turbant, com els que utilitzen els camperols, que només usen una tovallola al voltant del cap.
La gent de Mysore i Kodagu porten turbants anomenats Mysore peta. Les persones beneméritas són honrades amb un Mysore peta com a premi en cerimònia formal. En el districte de Kodagu, els individus el fan servir com complement d'un abillament tradicional en ocasions especials, com en les noces.

## Cultura islàmica

En la cultura islàmica, el turbant (en àrab: عمامة imamah, en persa: دستار dastār, en Indostánic: साफ़ा سافا sāfā) és un important element espiritual de la fe. Els antics àrabs els usaven i se n'enorgullien, no portar-ne era humiliant i cridar a la porta d'un home sense turbant era considerat un insult.
En la vida diària, el turbant va ser molt útil per protegir-se de la sorra del desert, així com per minorar els efectes de les altes temperatures i la intensitat de la llum solar. Als actuals països del Golf Pèrsic, aquesta peça ha estat reemplaçada per la chalina blanca o vermella (anomenada keffiyeh, ghutrah o shumagh), encara que la tradició del turbant és encara forta a Oman (per exemple, en el cas del Sultà Qabus bin Said al Said).

## Referències

* 1 2 «Turbans Facts, information, pictures | Encyclopedia.com articles about Turbans». [Consulta: 19 abril 2016].
* ↑ Haddad, Sh. G. F. «The turban tradition in Islam». Living Islam. [Consulta: 5 agost 2013].
* 1 2 «The Greenwood Encyclopedia of Clothing Through World History: 1801 to the present» (en anglès). Greenwood Publishing Group, 01-01-2008. [Consulta: 21 gener 2017].
* ↑ Hughes, Thomas Patrick. A Dictionary of Islam: Being a Cyclopedia of the Doctrines, Rites, Ceremonies and Customs Together with the Technical and Theological Terms of the Muhammadan Religion. WH Allen & Company, 1895.

## Vegeu també

* Sudra (lligadura)
* Agal (lligadura)
* Kufiyya palestina

## Enllaços externs

* Enteniment dels turbants (anglès)
* El turbant sij (anglès)
# Trematocara macrostoma

Trematocara macrostoma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,5 cm de longitud total.

## Distribució geogràfica

Es troba a Àfrica: llac Tanganyika.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll 1991 Trematocara. p. 511-514. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren, Flandes; i ORSTOM, París (França). Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Takahashi, T. 2002: Systematics of the tribe Trematocarini (Perciformes: Cichlidae) from Lake Tanganyika, Africa. Ichthyological Research, 49(3): 253-259.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rodrigo Buenaventura Canino

Rodrigo Buenaventura Caní (Madrid, 1968) és un economista espanyol que ocupa el càrrec de president de la Comissió Nacional del Mercat de Valors des del 16 de desembre de 2020.
Es va llicenciar en Ciències Econòmiques i Empresarials per la Universitat Autònoma de Madrid en 1991. Entre 1993 i 2004 va exercir diverses posicions en la consultora espanyola Afi. En 2005 s'incorpora a la CNMV com a director de relacions internacionals. Entre 2007 i 2011 és director de mercats secundaris de la CNMV. Des de 2011 a 2017 ocupa el càrrec de director de mercats d'ESMA (European Securities and Markets Authority).
Va ser director general de Mercats de l'Organisme regulador des de 2017 fins al seu nomenament com a president de la CNMV.
Exerceix com a president de la Comissió Nacional del Mercat de Valors des del 16 de desembre de 2020, data en la qual també va ser nomenada vicepresident Montserrat Martínez Parera.

## Referències

* 1 2 «El BOE publica el nombramiento de Rodrigo Buenaventura como presidente de la CNMV» (en castellà). EXPANSION, 16-12-2020. [Consulta: 16 desembre 2020].
* ↑ Redacción. «Quién es Rodrigo Buenaventura, el nuevo presidente de la CNMV» (en castellà). La Información, 16-12-2020. [Consulta: 16 desembre 2020].
* ↑ Simón, Pablo Martín. «El Ejecutivo nombra presidente de la CNMV a Rodrigo Buenaventura» (en castellà). Cinco Días, 15-12-2020. [Consulta: 16 desembre 2020].

## Enllaços externs

* Perfil en web de la CNMV